CELEX: 62015TN0091
Language: fi
Date: 2015-02-19 00:00:00
Title: Asia T-91/15: Kanne 19.2.2015 – Asociación Española para el Desarrollo de la Epidemiología Clínica (AEDEC) v. komissio

20.4.2015   
            
            
               FI
            
            
               Euroopan unionin virallinen lehti
            
            
               C 127/34
            
         Kanne 19.2.2015 – Asociación Española para el Desarrollo de la Epidemiología Clínica (AEDEC) v. komissio
   (Asia T-91/15)
   (2015/C 127/47)
   Oikeudenkäyntikieli: espanja
   
      Asianosaiset
   
   
      Kantaja: Asociación Española para el Desarrollo de la Epidemiología Clínica (AEDEC) (Madrid, Espanja) (edustaja: asianajaja R. López López)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa Euroopan komission tutkimuksen ja innovoinnin pääosaston (terveys E) tekemän päätöksen, jonka kantaja sai tiedoksi 4.9.2014 ja jolla hylättiin koordinaatiohanketta H2020-HC0-2014 koskeva rahoitus, ja vaatii, että hankkeen perusteet tutkitaan uudelleen.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa siihen, että hyvän hallinnon, avoimuuden ja yhdenvertaisen kohtelun periaatteita on loukattu seuraavista syistä:
   LATIN PLAN -nimisen ryhmän, jota AEDEC koordinoi, pitäisi saada H2020-HC0- 2014 koordinointihankkeisiin tarkoitettu rahoitus, minkä vuoksi rahoituksen hylkäämisestä ja hylkäämisen vahvistamisesta tehty päätös on selvästi epäoikeudenmukainen, kun huomioon otetaan seuraavat seikat:
   
               a)
            
            
               Euroopan komission hankkeen evaluointivaiheessa antamissa ilmoituksissa on yksilöity virheellisesti hankkeen koordinoijaksi henkilö, joka ei ollut sen laillinen edustaja, yhteyshenkilö ja koordinoija. Virhe käy selvästi ilmi erityisesti siitä, että mainitulla henkilöllä ei ole mitään tekemistä AEDECin kanssa vaan se on mukana siinä LATIN PLAN -ryhmän suomalaisena jäsenenä.
               On selvää, että Euroopan komissio on katsonut, että mainitulle henkilölle ei ollut syytä myöntää rahoitusta, koska se katsoi, että tämä henkilö koordinoi LATIN PLAN -hanketta AEDCN jäsenenä, johon suomalainen tiimi kuului, ja että unionin oikeudessa rahoitusta ohjaavan kumulaatiokiellon perusteella; kiellon mukaan mikään hanke ei voi oikeuttaa samaa edunsaajaa saamaan unionin varoista yhtä useampaa rahoitustukea. LATIN -tiimin jäsenet hakevat kukin rahoitusta. Komission virheellisen näkemyksen mukaan on siis niin, jos tiimille olisi kuitenkin myönnetty rahoitus, mainittu henkilö olisi saanut tukea sekä AEDECin että suomalaisen tiimin jäsenenä.
            
         
               b)
            
            
               Hankkeen evaluointia koskevassa asiakirjassa todetaan, ettei asiassa ole selitetty ja asianmukaisesti perusteltu kunkin LATIN PLAN -ryhmän jäsenen hakeman rahoituksen välistä epäsymmetriaa, minkä vuoksi komissio laski sen pisteytystä. Kantaja ei pyri kieltämään ryhmän jäsenten hakemien rahoitusten epäsymmetrian olemassaoloa mutta esittää, ettei voida varmasti väittää, ettei sitä ole selitetty. Rahoituksen perusteluissa selitetään täysin ja yksityiskohtaisesti perusteet, minkä vuoksi AEDEC on ryhmän toimijoista se, joka hakee suurinta rahoitusta.
            
         
               c)
            
            
               Lisäksi on huomattava, että hanke on tieteellisesti arvioiden hyvä. Ryhmä sai 11 pistettä 15:sta, ja ylitti laatua koskevalla pisteytyksellään 10 pisteellä kilpailuilmoituksessa vahvistetun rajan. Kyseessä oleva hanke sai suuremmat pisteet kuin sellaiset muut osallistujat, joille rahoitus on myönnetty, minkä vuoksi riitautettu päätös on epäoikeudenmukainen.